CELEX: 32018D2014
Language: da
Date: 2018-12-14 00:00:00
Title: Kommissionens gennemførelsesafgørelse (EU) 2018/2014 af 14. december 2018 om ændring af bilag I til afgørelse 2010/221/EU for så vidt angår listen over områder i Irland, der er frie for ostreid herpesvirus 1 μνar (OsHV-1 μVar) (meddelt under nummer C(2018) 8618) (EØS-relevant tekst.)

18.12.2018   
               
               
                  DA
               
               
                  Den Europæiske Unions Tidende
               
               
                  L 322/55
               
            
         KOMMISSIONENS GENNEMFØRELSESAFGØRELSE (EU) 2018/2014
         af 14. december 2018
         om ændring af bilag I til afgørelse 2010/221/EU for så vidt angår listen over områder i Irland, der er frie for ostreid herpesvirus 1 μνar (OsHV-1 μVar)
         
            
               (meddelt under nummer C(2018) 8618)
            
         
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2006/88/EF af 24. oktober 2006 om dyresundhedsbestemmelser for akvakulturdyr og produkter deraf og om forebyggelse og bekæmpelse af visse sygdomme hos vanddyr (1), særlig artikel 43, stk. 2, og
         ud fra følgende betragtninger:
         
                     (1)
                  
                  
                     Bilag I til Kommissionens afgørelse 2010/221/EU (2) indeholder en liste over medlemsstater, zoner og segmenter, der betragtes som frie for visse sygdomme, der ikke er omhandlet i del II i bilag IV til direktiv 2006/88/EF. Den medlemsstat, der er opført på listen i forbindelse med en bestemt sygdom, kan stille krav om overholdelse af visse nationale foranstaltninger, der er godkendt ved nævnte afgørelse, i områderne.
                  
               
                     (2)
                  
                  
                     På listen betragtes flere segmenter på Irlands område på nuværende tidspunkt som frie for ostreid herpesvirus 1 μνar (OsHV-1 μVar). På grund af et nyligt udbrud af OsHV-1 μνar, der forekom i segment 6, Poulnasharry Bay, og som Irland underrettede Kommissionen om, bør den geografiske afgrænsning af de sygdomsfrie områder opdateres for Irlands vedkommende.
                  
               
                     (3)
                  
                  
                     Bilag I til afgørelse 2010/221/EU bør derfor ændres.
                  
               
                     (4)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            I bilag I til afgørelse 2010/221/EU, i tabellen, fjerde kolonne »Geografisk afgrænsning af det område, der er omfattet af godkendte nationale foranstaltninger«, i rækken »Ostreid herpesvirus 1 μvar (OsHV-1 μVar)«, affattes angivelsen vedrørende Irland således:
            
               »Segment 1: Sheephaven Bay
               Segment 3: Killala Bay, Broadhaven Bay og Blacksod Bay
               Segment 4: Streamstown Bay
               Segment 5: Bertraghboy Bay og Galway Bay
               Segment A: Tralee Bay Hatchery«.
            
         
         
            Artikel 2
            Denne afgørelse er rettet til medlemsstaterne.
         
         
            Udfærdiget i Bruxelles, den 14. december 2018.
            
               
                  På Kommissionens vegne
               
               Vytenis ANDRIUKAITIS
               
                  Medlem af Kommissionen
               
            
         
         
            (1)  EUT L 328 af 24.11.2006, s. 14.
         
            (2)  Kommissionens afgørelse 2010/221/EU af 15. april 2010 om godkendelse af nationale foranstaltninger til begrænsning af virkningerne af visse sygdomme hos akvakulturdyr og vildtlevende vanddyr i overensstemmelse med artikel 43 i Rådets direktiv 2006/88/EF (EUT L 98 af 20.4.2010, s. 7).